Diari Oficial de la Generalitat Valenciana


Sumari del DOGV 6937, del 07-01-2013 (2013/75)

RESOLUCIÓ de 14 de desembre de 2012, de la Direcció General de Transports i Logística, per la qual es convoca la realització de diverses proves per a l'obtenció o renovació de certificats acreditatius de formació en matèria de transports.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6937

Data del DOGV
:   07-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/75


Data del document
:   14-12-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 14 de desembre de 2012, de la Direcció General de Transports i Logística, per la qual es convoca la realització de diverses proves per a l'obtenció o renovació de certificats acreditatius de formació en matèria de transports. [2013/75]
En compliment del que disposa l'article 5 de l'Orde 3/2010, de 18 de gener, de la Conselleria d'Infraestructures i Transports, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera.
Igualment, a fi de complir el que preveu l'Orde de 24 de març de 2004, de la Conselleria d'Infraestructures i Transport, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera i la seua renovació.
I finalment, d'acord amb el que disposa l'Orde de 16 de setembre de 1999, de la Conselleria d'Obres Públiques, Urbanisme i Transports, per la qual es regula el procediment que s'ha de seguir per a la realització de proves per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers.
El Reglament (CE) 1071/2009, del Parlament Europeu i del Consell, de 21 d'octubre de 2009, pel qual s'establixen les normes comunes relatives a les condicions que han de complir-se per a l'exercici de la professió de transportista per carretera, ha substituït la denominació del requisit de la capacitació professional per a passar a utilitzar, en el seu lloc, la de competència professional, d'ús comú en la Unió Europea.
Fent ús de les facultats conferides en virtut del que disposa l'article 12 del Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:
Article 1. Objecte de la resolució
És objecte d'esta resolució convocar les proves següents per a l'exercici 2013:
1.Exàmens per a l'obtenció del certificat d'aptitud professional acreditatiu de la qualificació inicial, necessari per a la conducció per vies públiques espanyoles de vehicles per als quals resulte obligatori estar en possessió de permisos de conducció de les categories C1, C1+E, C, C+E, D1, D1+E, D o D+E, definides en el Reial Decret 818/2009, de 8 de maig, pel qual s'aprova el Reglament General de Conductors.
2.Exàmens per a l'obtenció i renovació dels certificats de capacitació professional dels consellers de seguretat per al transport de mercaderies perilloses per carretera.
3.Exàmens per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers.
Article 2. Presentació de sol·licituds
1. Les sol·licituds per a l'obtenció del certificat d'aptitud professional acreditatiu de la qualificació inicial s'hauran de presentar d'acord amb el que disposa l'article 7 de l'Orde 3/2010, de 18 de gener, de la Conselleria d'Infraestructures i Transports, que establix:
a) Les sol·licituds es tramitaran exclusivament per via telemàtica.
b) Les sol·licituds d'inscripció s'hauran d'efectuar d'acord amb el que establix l'annex V d'esta resolució.
c) Per a l'efectiva inscripció s'haurà de consignar el número de la taxa de drets d'admissió a l'examen, així com la data de l'ingrés corresponent.
d) La falta de justificació del pagament dels drets d'examen determinarà l'exclusió de l'aspirant.
e) En cap cas la justificació del pagament dels drets d'examen substituirà el tràmit d'inscripció.
f) Serà requisit indispensable per als aspirants que desitgen presentar-se a les proves d'obtenció del certificat d'aptitud professional haver superat el curs de qualificació inicial abans de l'inici dels terminis d'inscripció detallats en l'annex V.
g) Els aspirants hauran de residir a la Comunitat Valenciana, en cas contrari, caldrà ajustar-se al que disposa l'article 5.2 de l'Orde 3/2010, de 18 de gener.
2. Obtenció i renovació dels certificats de capacitació professional de conseller de seguretat per al transport de mercaderies perilloses per carretera.
Les sol·licituds per a l'obtenció i renovació dels certificats de capacitació professional de conseller de seguretat per al transport de mercaderies perilloses per carretera es podran presentar bé de forma telemàtica o segons el que disposa l'article 8 de l'Orde de 24 de març de 2004, de la Conselleria d'Infraestructures i Transport.
Estes sol·licituds hauran de realitzar-se per mitjà del model que s'adjunta en l'annex III d'esta resolució, i d'acord amb els criteris següents:
a) Les sol·licituds s'hauran de presentar, degudament omplides, en la Direcció General de Transports i Logística de la Conselleria d'Infraestructures, Territori i Medi Ambient o en els servicis territorials de Transports de València, Alacant i Castelló, o en qualsevol dels llocs establits en l'article 38 de la Llei de Règim Jurídic de les Administracions Públiques i del Procediment Administratiu Comú.
b) Les sol·licituds hauran d'anar acompanyades d'una fotocòpia del document nacional d'identitat vigent, només en aquells casos en què els interessats no hagen atorgat l'autorització expressa a l'òrgan gestor en la seua sol·licitud per a la consulta de dades referides a la identitat de la persona interessada, i del justificant del pagament de la taxa per drets d'examen.
c) En els casos en què el domicili que apareix en el document acreditatiu de la identitat no siga d'un municipi de la Comunitat Valenciana, s'haurà de presentar, a més, els documents que s'esmenten en l'article 7 de la dita Orde de 24 de març de 2004, relatius a la residència habitual dels interessats.
En la sol·licitud haurà d'indicar-se un sol lloc de la Comunitat Valenciana per a assistir a les proves, i no es podrà modificar posteriorment.
d) En les sol·licituds s'haurà d'optar per presentar-se a l'examen global o a una especialitat, de manera que s'hauran d'omplir clarament marcant amb una creu l'opció d'examen triada.
3. Obtenció del certificat de competència professional per a l'exercici de les activitats de transport interior i internacional de mercaderies i de viatgers.
Les sol·licituds relatives a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers es podran presentar bé de forma telemàtica o segons el que disposa l'article 8 de l'Orde de 16 de setembre de 1999.
En este últim cas, les sol·licituds per a prendre part en les proves que es convoquen hauran de realitzar-se per mitjà del model que s'adjunta en l'annex IV d'esta resolució, i d'acord amb els criteris següents:
a) Les sol·licituds s'hauran de presentar, degudament omplides, en la Direcció General de Transports i Logística de la Conselleria d'Infraestructures, Territori i Medi Ambient o en els servicis territorials de Transports de València, Alacant i Castelló, o en qualsevol dels llocs establits en l'article 38 de la Llei de Règim Jurídic de les Administracions Públiques i del Procediment Administratiu Comú.
b) Les sol·licituds hauran d'anar acompanyades d'una fotocòpia del document nacional d'identitat vigent, només en aquells casos en què els interessats no hagen atorgat l'autorització expressa a l'òrgan gestor en la seua sol·licitud per a la consulta de dades referides a la identitat de la persona interessada, i del justificant del pagament de la taxa per drets d'examen.
c) En els casos en què el domicili que figura en el document acreditatiu de la identitat no siga d'un municipi de la Comunitat Valenciana s'haurà de presentar, a més, els documents que s'esmenten en l'article 7 de la dita Orde de 16 de setembre de 1999 relatius a la residència habitual dels interessats.
En la sol·licitud haurà d'indicar-se un sol lloc de la Comunitat Valenciana per a assistir a les proves, i no es podrà modificar posteriorment.
4. Per a la presentació telemàtica de les sol·licituds s'haurà de tindre en compte el que disposa l'Orde de 2 de juny de 2005, del conseller d'Infraestructures i Transport, per la qual es regula la presentació telemàtica de sol·licituds per a l'examen de competència professional per al transport de mercaderies i viatgers per carretera i de consellers de seguretat i la seua renovació.
Article 3. Tribunal
El tribunal serà únic per a totes les proves, en les diverses convocatòries, que s'establixen en esta resolució. La composició del tribunal queda arreplegada en l'annex I d'esta resolució.
Article 4. Documentació i material
Els aspirants s'hauran de presentar en el lloc de realització de les proves proveïts de la documentació i el material següents:
- Document nacional d'identitat, número d'identificació d'estrangers o altres documents que acrediten fidedignament la seua identitat, vigents en el moment de realització de les proves.
- Estris d'escriptura: llapis de mina del núm. 2, goma d'esborrar i bolígraf.
No es permetrà la utilització durant la realització de l'examen ni de calculadora ni de telèfon mòbil, ni dispositius informàtics.
Article 5. Realització dels exercicis
1. Per a la realització de les proves tendents a l'obtenció del certificat d'aptitud professional acreditatiu de la qualificació inicial, es disposarà d'un temps màxim de dos hores.
2. En les proves per a l'obtenció dels certificats de capacitació professional de conseller de seguretat per al transport de mercaderies perilloses per carretera, els participants disposaran d'un temps màxim de dos hores, excepte en el cas dels exàmens per a la renovació dels certificats, en els quals la duració de l'examen serà d'una hora com a temps màxim.
3. Respecte de les proves per a l'obtenció del certificat de competència professional per a l'exercici de les activitats de transport interior i internacional de mercaderies i de viatgers, els interessats disposaran d'un temps màxim de quatre hores, que es distribuirà en dos períodes de dos hores per a cada una de les dos parts (teoria i pràctica) de l'exercici.
Article 6. Dates, hora i lloc de realització de les proves
1.En tots els casos, el lloc de realització i l'hora d'inici de les proves s'anunciarà en la pàgina web amb una antelació mínima de quinze dies. En el cas dels exàmens per a l'obtenció i renovació dels certificats de capacitació professional de conseller de seguretat per al transport de mercaderies perilloses per carretera, es podran establir diferents horaris per a les diverses especialitats, que s'anunciaran, igualment, amb una antelació mínima de quinze dies abans de la realització dels exàmens, en la pàgina web .
2.La determinació de les dates i l'hora de realització dels exàmens s'establix en els annexos II d'esta resolució.
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures, en el termini d'un mes, a comptar des de l'endemà de la seua publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.
València, 14 de desembre de 2012.- El director general de Transports i Logística: Carlos J. Eleno Carretero.
Anexo I
El tribunal de las pruebas convocadas está compuesto por:
1. Tribunal titular
Presidenta: M.ª Pilar Álvarez Montero.
Secretaria: Ana Martínez Llorca.
Vocales: Teresa Díaz Galindo, Manuel Martínez Lledó, Pedro Luis García de Torres y Ángel Claudio Durá Martínez.
2. Tribunal suplente
Presidente: Antonino Muñoz Calatayud
Secretaria: Ramón Escrig Moreno
Vocales: Francisco García López, María Luisa Zabala Salelles, José Miguel Martín Zamora y Francisco Rodríguez García.
Anexo II
Fechas de celebración de las pruebas de obtención del certificado de aptitud profesional acreditativo de la cualificación inicial.
26 de enero de 013
23 de marzo de 2013
25 de mayo de 2013
28 de septiembre de 2013
26 de octubre de 2013
23 de noviembre de 2013
Fechad de celebración de las pruebas de obtención y renovación de los certificados de capacitación profesional de Consejero de Seguridad para el transporte de mercancías peligrosas por carretera.
25 de mayo de 2013
23 de noviembre de 2013
Fechas de celebración de las pruebas de obtención del certificado de competencia profesional para el ejercicio de las actividades de transporte interior de mercancías y de viajeros.
25 de mayo de 2013
23 de noviembre de 2013
No se pueden realizar ambos ejercicios en la misma convocatoria. Deberá optarse por una de las dos modalidades o mercancías o viajeros.Anexo V
Fecha inicio de presentación de solicitudes Fecha fin de presentación de solicitudes Fecha del examen
02.01.2013 11.01.2013 26.01.2013
21.02.2013 08.03.2013 23.03.2013
25.04.2013 10.05.2013 25.05.2013
29.08.2013 13.09.2013 28.09.2013
26.09.2013 11.10.2013 26.10.2013
24.10.2013 08.11.2013 23.11.2013
\*\*\*\*\*\*\*\*\*\*\*\*\*\*\*\*
Annex V
Data inici de presentació de sol·licituds Data fi de presentació de sol·licituds Data examen
02.01.2013 11.01.2013 26.01.2013
21.02.2013 08.03.2013 23.03.2013
25.04.2013 10.05.2013 25.05.2013
29.08.2013 13.09.2013 28.09.2013
26.09.2013 11.10.2013 26.10.2013
24.10.2013 08.11.2013 23.11.2013